KOMENTE DHE REKOMANDIME 
MBI RAPORTIN E MONITORIMIT PËR VITIN  2021 PËR MINISTRINË E KULTURËS 
I. Vlerësim i përgjithshëm i qëllimeve dhe objektivave të politikës si dhe performanca e  produkteve kryesore
Ministria e Kulturës, në përputhje me drejtimet kryesore të politikës së përgjithshme shtetërore dhe me programin e Këshillit të Ministrave, me fondet buxhetore të miratuara për vitin 2021 ka hartuar, programuar dhe zhvilluar politikat kombëtare të kulturës, të trashëgimisë kulturore, materiale dhe shpirtërore, të rritjes së tolerancës fetare e të dialogut kulturor dhe integrimit kulturor në familjen evropiane dhe botërore, në përputhje me programin e qeverisë së Republikës së Shqipërisë.
 Programet për të cilat kjo ministri ka administruar fondet gjatë  vitit 2021 janë: 
1. Programi “Planifikim Menaxhim Administrim”

2. Programi “Trashëgimia Kulturore”

3. Programi “Arti dhe Kultura” 
Programi “Planifikim Menaxhim Administrim”.Objektivi i politikës së këtij programi është ‘Krijimi i një mjedisi të qendrueshëm ligjor e institucional për zhvillimin e artit dhe kulturës”. Fondet buxhetore në këtë program janë planifikuar për realizimin e dy produkteve të cilat gjatë  vitit 2021 kanë patur performancën si më poshtë: 

· “Akte ligjore dhe nënligjore të miratuara” që matet me numrin e akteve të miratuara, është realizuar në masën 57.8% të planit vjetor me një kosto faktike prej 103 milion lekë. 

· “Staf i trajnuar”,  që matet me numrin e trajnimeve të realizuara, është realizuar në masën 75% te planit me një kosto faktike prej 54 milion lekë.
Programi “Trashëgimia Kulturore” ka si qëllim “Ruajtjen dhe promovimin e trashëgimisë kulturore materiale, jomateriale dhe muzeve, duke synuar ne realizimin e objektivit “Reabilitimi i trashëgimisë arkitektonike, muzeve dhe peisazhit përmes rritjes së numrit të monumenteve dhe muzeve të rehabilituara”. Ky objektiv gjatë  vitit 2021, është arritur nëpërmjet realizimit të produkteve si më poshtë:

· “Objekte monument kulture të ruajtura dhe të mbrojtura”, me një kosto faktike prej 252.4 milion lekë, ku:

Gjatë vitit 2021, janë kryer punime mirembajtje dhe restaurime në 115, ndërsa së bashku me pastrime nga vegjetacioni arrijnë në rreth 183 objekte të monumenteve të kulturës, si në ndërhyrje restauruese apo mirembajtje. Kështu është kryer pastrim mirëmbajtje në Kalanë e Shkodrës, në Kalanë e Lezhës, në Kalanë e Drishtit dhe në Urën e Mesit. Në Berat janë kryer punime restauruese në fasadat e disa banesave, është kryer restaurimi i “Ura e Vokopolës’, monument kulture, janë kryer ndërhyrje resaturuese në afreskun e kishës së Shën Triadhës, lagjja Kala, Berat. Gjatë kësaj periudhe kalaja e Beratit është vizituar nga 76 973 vizitorë të huaj dhe shqiptarë duke qenë kështu monumenti me i vizitueshëm.Eshte kryer pastrim-mirembajtje në Kalanë e Krujës, është kryer pastrim nga vegjetacioni në vendbanimin antik të Zgërdheshit, pastrim në Mozaikun e Tiranës dhe në Kalanë e Prezës. Ndërsa në Vlorë janë kryer kater projekte. Projekti i parë është “Punime konservimi në kalanë e Porto Palermos” “Gërmime arkeologjike të shpëtimit të varrit të tipit Maqedon në Parkun Arkeologjik Amantia”, kanë nisur punime pastrime tek objekti “Shtepia e Formimit të Qeverisësë vitit 1920” dhe “Restaurim/mirëmbajtje Ura e Bratajt”.
·  “Muze të mirëmbajtura dhe të vizitueshëm nga publiku ” me një kosto faktike prej 157.3 milion lekë, ku veprimtaria e muzeve kombëtare është fokusuar në promovimin, ruajtjen dhe mbrojtjen e pasurive kulturore në administrim të tyre si më poshtë:
·    Muzeu Kombëtar i Fotografisë “Marubi”, gjatë vitit 2021 ka nisur procedurat për tu bërë pjesë e Uneskos në programin “Memory of the Ëorlds Register”.
·    Muzeu Historik Kombëtar, gjatë këtij viti, ka realizuar rreth 113 aktivitete edukuese dhe promovuese; 
·    Muzeu kombëtar i Artit Mesjetar, Arsimit dhe Arkeologjik, Korçë, ka organizuar veprimtari qe janë lidhur me pritjen e vizitorëve dhe promovimin e vlerave të trashëgimisë që administrohen nga këta muze. Janë restauruar 11 objekte të këtij muzeu, dhe restaurimi i 12 veprave kavaleti dhe 7 sklupturave të cilat janë bërë të qëndrueshme për ekspozim. Gjatë kësaj periudhe muzeu është vizituar nga 10 848 vizitorë.  

·   Qendra Kombëtare e Muzeumeve Berat ka kryer një sërë veprimtarish me karakter promovues dhe njëkohësisht dhe mirëmbajtje të objekteve muzeore për Muzeun Etnografik Berat dhe Muzeun Ikonografik Onufri.
·    Muzeu Kombëtar Pavarësia Vlorë gjatë vitit ka kryer rreth 15 aktivitete me karakter promovues dhe edukues në përkujtim të figurave të shquara dhe ngjarjeve të rëndësishme historiko-kulturore. Aktivitetet janë “Në nderim të veprës së Ismail bej Vlorës “, “Rikujtojmë rolin e Gruas në gjatë Rilindjes Kombëtare , “Dita e monumenteve.
·    Muzeu Kombëtar “Gjethi” gjatë këtij viti ka realizuar rreth 36 aktivitete edukuese dhe promovuese ku 5 prej tyre janë në kuadër të programit edukativ “Kujtojme per te mos harruar”, 3 aktivitete ne kuader te programit edukativ “Mbresa”, 2 aktivitete (vizite studimore online dhe konference finale. 
·    Realizimi i punimeve restauruese të parqeve të Butrintit dhe Apolonisë.

· “Aktivitete, të fushës së trashëgimisë jomateriale”, me nje kosto faktike prej 60.9 milion lekë.

· Këtu përfshihen aktivitetet e zhvilluara me mbështetjen financiare të Ministrisë së Kulturës, Projektet me Thirrje, të cilat përzgjidhen nga një kolegjium i ngritur me urdher ministri pas thirrjes së hapur që Ministria e Kulturës shpall për mbështetjen financiare të projekteve në fushën e artit, kulturës dhe trashëgimisë.janë aprovuar për vitin 2021 rreth 160 projekte me thirrje. 

· “Trashëgimia materiale e jomateriale e inventarizuar”, me një kosto faktike prej 8.3 milion lekë. Gjatë vitit 2021 rezultojnë të regjistruara në bazën e të dhënave shtetërore “Regjistri Kombëtar i Pasurive Kulturore “, gjithsej 39 500 objekte. 
Programi “Arti dhe Kultura” ka qëllim edukimin, zhvillimin dhe promovimin e skenës artistike dhe vlerave kulturore kombëtare dhe ka objektiv rritjen e interesit të publikut ndaj programeve kulturore përmes përmirësimit të shërbimeve në infrastrukturë si dhe rritjen e cilësisë artistike. Ky objektiv gjatë vitit 2021 është arritur nëpërmjet realizimit të produkteve si më poshtë:

· “Investime të reja në skenat bashkëkohore”, përfshihen ndërtime e rikonstruksione në institucionet e artit dhe kulturës, ku përmendim “Rikonstruksionin e Teatrit të Operas dhe Baletit,(inaugurimi u be me date 15-16 Shtator 2021); Restaurimi per ndertesen e Fondit te Bibliotekes Kombetare (faza I, ne proces); Rijetesimi i PiramidesTirane (ne proces); Rikonstruksioni dhe rehabilitimi i hapësirave në Muzeun Kombëtar të Arteve të Bukura, Galeria Kombëtare e Arteve, qe janë në proces; Rikualifikimi i hapesires se Parkut te kinostudios ‘Parku i Artit”, ne proces.
· Veprimtari të realizuara në institucionet e art-kulturës. Në kushtet e masave të marra për parandalimin e përhapjes së infeksionit të shkaktuar nga COVID-19, gjate vitit 2021 ka nisur alternimi i aktiviteteve me prezence te audiences. Kështu përmendim: 

· ‘Premiera dhe shfaqje artistike të zhanrit skenik operistik, koreografik dhe folklorik kombëtar”, 100 shfaqje me nje kosto faktike 87.9 milion lekë, 

· “Premiera dhe shfaqie artistike  të zhanrit skenik teatror klasik dhe bashkekohor” , 37 shfaqje me nje kosto faktike 55.8 milion lekë.

· “Premiera dhe shfaqje artistike të zhanrit skenik teatror eksperimental klasik dhe bashkekohor “, 177 shfaqje me një kosto faktike 28.8 milion leke.
· Ekspozita me vepra pjese e fondit te GKA, te perkohshme te tradites dhe bashkekohore, autore te diaspores dhe te huaj, 25 aktivitete me nje kosto faktike 40.4 milion leke.

· Veprimtari edukuese te teatrit me dhe per femije, 90 aktivitete me nje kosto faktike 32.2 milion leke.

· Veprimtari dhe sherbime te integruara dhe inovative per qytetaret perdorues dhe frekuentues te koleksioneve bibliotekare, 167 aktivitete me nje kosto faktike 94.4 milion lekesh.

II. “Karakteristika kryesore të performancës së shpenzimeve”.
Në fund të vitit 2021, situata në lidhje me realizimin e shpenzimeve të buxhetit sipas programeve dhe ne Total, paraqitet si më poshtë:

	
	Emërtimi
	% e realizimit të shpenzimeve
kundrejt  planit te viti 2021

	1.
	Programi “Planifikim Menaxhim Administrim”
	95.6%

	2.
	Programi “Trashëgimia Kulturore”
	86.9%

	3.
	Programi “Arti dhe Kultura”
	52.6%

	
	TOTAL
	62.1%


Pra siç shikohet nga të dhënat e tabelës së mësipërme plani i shpenzimeve të buxhetit në total për këtë ministri për vitin 2021, është realizuar në rreth 62.1 % të planit te vitit 2021. Duke e parë këtë realizim sipas programeve, vërejmë  që përqindja e realizimit të shpenzimeve varion në nivele të ndryshme duke filluar nga 52.6% në programin “Arti dhe Kultura”, në 86.9% të planit në programin “Trashegimia Kulturore” dhe 96.6% në  programin “Planifikim menaxhim administrim”. 
Sipas zërave përbërës të shpenzimeve, sipas raportit të monitorimit të paraqitur nga ana e ministrisë situata në fund te vitit 2021, paraqitet e tillë:
	
	
	% e realizimit te shpenzimeve

	
	Programet
	Shpenzime korrente
	Shpenzime kapitale me Financ. te brendshem

	1.
	Programi “Planifikim Menaxhim Administrim”            
	95.5%
	-

	2.
	Programi “Trashëgimia Kulturore
	93.07%
	71.7%

	3.
	Programi “Arti dhe Kultura”
	96.08%
	       33.5%

	
	TOTAL
	95.1%
	33.7%


Pra siç shikohet nga tabela e mësipërme, shpenzimet korrente në total për ministrinë, janë realizuar në rreth 95.1% të planit vjetor. Shpenzimet për investime me financim të brendshem në total kanë një realizim prej 33.7% kundrejt planit vjetor. 
Struktura e shpenzimeve për çdo program sipas ligjit të buxhetit 2021, planit të ndryshuar gjate vitit 2021 si edhe realizimit të të vitit 2021,  paraqitet si më poshtë:

	
	Programet
	Buxheti 2021            Ligji
	Plani                               me ndryshime
	Fakti vjetor 2021

	1.
	Programi “Planifikim Menaxhim Administrim”
	5.7
	5.6
	8.6

	2.
	Programi “Trashëgimia Kulturore
	19.1
	20.6
	28.8

	3.
	Programi “Arti dhe Kultura”
	75.2
	73.8
	62.6

	
	TOTAL  MINISTRIA
	100%
	100
	100


Duke parë strukturën e realizimit të shpenzimeve në fakt për vitin 2021,  vërejmë që pjesën më të madhe të shpenzimeve faktike të kësaj ministrie e zënë shpenzimet e realizuara në programin “Arti dhe Kultura” me rreth 62.6% të totalit të shpenzimeve, si edhe në programin “Trashëgimia Kulturore” me rreth 28.8%.
III. Informacion mbi volumin dhe madhësinë e ndryshimit të buxhetit.

Për të gjitha programet e kësaj ministrie situata në lidhje me ndryshimet në planifikim gjatë vitit 2021, përfshirë këtu buxhetin fillestar, dhe buxhetin me ndryshimet e ndodhura gjatë vitit 2021, paraqitet në tabelën e mëposhtme:

   në 000/lekë
	
	Programet
	Buxheti fillestar 2021
	Buxheti me ndryshime
	Diferenca

	
	
	(1)
	(2)
	(3=2-1)

	1.
	Planifikim Menaxhim Administrim
	160 000
	164 072
	         4 072

	2.
	Trashëgimia Kulturore
	533 501
	607 479
	     73 978

	3.
	Arti dhe Kultura
	 2 112 500
	2 178 800
	     66 300

	                        TOTAL  MINISTRIA
	2 806 001
	2 950 351
	144 350


Pra siç shikohet nga tabela në krahasim me ligjin fillestar plani ka ndryshuar ne te tre programet.

· Ndryshimet përfaqësojnë ndryshimet e planit të buxhetit nga akordimi  dhe detajimi i Fondit të Veçantë, Aktet Normative si dhe akordimi i fondeve te mbartura nga viti 2020 per Rindertimin.
IV. Krahasimi i të dhënave faktike, të raportit të Ministrisë me të dhënat e thesarit, për të njëjtën periudhë raportuese.
                                                                                   
                       në 000/lekë
	Programet
	Shpenzime korrente
	Shpenzime kapitale me financim te brendshem
	Totali i shpenzimeve

	
	Ministria
	Thesari
	Dif.

TH-M
	Ministria
	Thesari
	Dif. TH-M
	Ministria
	Thesari
	Dif.
TH-M

	Plan. Menaxh. Admin
	156 828
	156 828
	
	
	
	
	156 828
	156 828
	

	Trashëgimia Kulturore
	479 067
	479 067
	
	38 208
	
	
	517 275
	517 275
	

	Arti dhe Kultura
	701 602
	701 602
	
	437 665
	
	
	1 139 267
	1 139 267
	

	TOTAL  MINISTRIA
	1 337 495
	1 337 495
	
	475 873
	
	
	1 813 370
	1 813 370
	


· Shpenzimet kapitale me financim të huaj janë realizuar për 17 872 mijë lekë.

· Shpenzimet e realizuara nga te ardhurat jashte limitit jane per 94 858 mije leke.
IV. Komente dhe rekomandime 
· Vlerësojmë respektimin nga ana juaj të afatit të paraqitjes së këtij raporti, të përcaktuar në udhëzimin nr. 22, datë 17.11.2016.

· Vëmë në dukje se paraqitja e informacionit si edhe të dhënat e raportuara në raportin e monitorimit janë sipas formateve të përcaktuara në paragrafin 49, të Udhëzimit nr. 22, datë 17.11.2016, 
· Konstatojme gjithashtu se vlera faktike e produkteve nga ana sasiore ne anekset e paraqitura ne raportin e monitorimit eshte e plotesuar ndërkohë që në sistemin AFMIS këto të dhëna nuk pasqyrohen, pra nuk janë rregjistruar në sistem, nga ana e kësaj ministrie.
V. Publikimi 

Raporti i Monitorimit për vitin 2021, është publikuar në faqen zyrtare të Ministrisë së Kulturës në linkun: https://kultura.gov.al/raporte-2/
